Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: — 1057/2001. (VI. 29.) Korm. határozat a közigazgatás
Paragraph Index: 331

4. EU integrációs feladatok Ismerje a vizsgázó az Európai Unió ún. harmadik pillérébe tartozó igazságügyi együttmûködés fõbb területeit, a vonatkozó Európai Uniós politikák lényegét, a kapcsolódó fõbb szerzõdések lényegét. A tananyag felépítése A) Belügyi ágazat Bevezetés A tananyag ismerteti a vizsgázóval szembeni alapvetõ követelményeket és bemutatja a megszerzett ismeretek hasznosíthatóságát. 2002/88. szám I. A belügyi igazgatás története A tananyag bemutatja, hogy az egyes területek hogyan fejlõdtek ki, milyen összefüggéseket mutatnak más országok hasonló területeivel, illetve milyen az egyes hazai szabályozási területekkel való kapcsolatuk. II. A belügyi igazgatás tartalma Itt kerül meghatározásra a belügyi igazgatás fogalma, illetve e fejezet értelmezi a belügyi igazgatás körébe tartozó feladatcsoportokat (kormányzati feladatok, rendészet, általános igazgatási feladatok [állampolgárság, anyakönyv, stb.], a közszolgálat irányítása, önkormányzatok törvényességi ellenõrzése és a településügy szakmai irányítása, rendõrség irányítása, egyéb feladatok), majd rövid tartalmi összefoglalásra kerülnek az egyes feladatcsoporthoz tartozó tevékenységek. A fejezet külön részletezi a helyi önkormányzatok feladat- és hatáskörében ellátott belügyi igazgatási feladatokat, valamint vázlatosan ismerteti az ágazat hatáskörébe tartozó nyilvántartási rendszereket. III. A belügyi igazgatás szervezete és mûködése A tananyag bemutatja a belügyi igazgatás központi, területi és helyi szervezeteit, a szervezetrendszer elemeinek fõ feladatait, irányítási viszonyait. Ebben a fejezetben kerül kifejtésre a minisztérium szabályozási (jogalkotási) tevékenysége. IV. Az EU csatlakozás követelményei a belügyi igazgatásban A tananyag ismerteti az Európai Unió ún. harmadik pillérébe tartozó belügyi együttmûködés fõbb területeit, a vonatkozó Európai Uniós politikák és a kapcsolódó fõbb szerzõdések lényegét. B) Igazságügyi ágazat Bevezetés A tananyag céljának, tartalmának és követelményrendszerének rövid összefoglalója. I. Az igazságügyi igazgatás kialakulása Az igazságszolgáltatás klasszikus intézményeinek kialakulása. A hatalmi ágak megosztása, az igazságszolgáltatás és az igazságügyi igazgatás elkülönülése. II. Az igazságügyi igazgatás tartalma A tananyag e része bemutatja az államigazgatást az igazságszolgáltatás tekintetében megilletõ elvi és gyakorlati irányítási jogosítványokat és azok fõ tartalmát, valamint összefoglalja az igazságügyi igazgatás sajátos feladatait a jogalkotás, a dereguláció és a jogharmonizáció területén. Itt kerülnek kifejtésre a deregulációs és jogharmonizációs módszerek fõbb formái és azok tartalma. A jogalkotási ismeretek részeként — a kötelezõ vizsgatárgyra alapozva — összefoglalásra kerül a jogszabályalkotáshoz szükséges hatásvizsgálatok lényege, az Igazságügyi Minisztérium kezelésében lévõ adatbázisok, illetve az azokból szerezhetõ információk köre. A tananyag bemutatja az Igazságügyi Szakértõi Intézetek Hivatala, a Nemzeti és Etnikai Kisebbségi Hivatal, valamint a büntetés-végrehajtás szervezete felett gyakorolható közvetlen irányítási eszközöket és annak hatásait. A fejezet részletezi az igazságügy körében mûködõ szervezetek feletti törvényességi felügyelet fogalmát, valamint az ebbõl eredõ konkrét igazgatási eszközök mibenlétét és a felügyelt szervek jellegét, azok tevékenységének fõbb elemeit. A tananyag bemutatja a kegyelmi eljárás alapvetõ szabályait és az azzal kapcsolatos fõbb feladatokat, hatásköröket. III. Az igazságügyi igazgatással kapcsolatos állami feladatok A tananyag e fejezete röviden ismerteti az állami szervek fõbb feladat- és hatásköreit az igazságügyi igazgatás körében. Ennek keretében kerül bemutatásra az Országgyûlés szabályozási ellenõrzési feladata, a kormány igazságügyi politikája és annak realizálása, az igazságügyet irányító minisztérium tevékenysége, valamint a bírósági szervezet igazgatásával kapcsolatos sajátos feladatok rendszere az Országos Igazságszolgáltatási Tanács tevékenységének vázolásával. Itt kerül kifejtésre az ügyészség funkciója és az ügyészség sajátos szerepe a közigazgatás törvényes mûködésének ellenõrzésében. IV. Az igazságügyi igazgatási feladatok végrehajtását szolgáló szervezetrendszer felépítése és mûködése A tananyag e fejezete röviden bemutatja az Igazságügyi Minisztériumot és háttérintézményeit, illetve a más minisztériumokhoz képest megjelenõ szervezeti sajátosságokat. A tananyag ismerteti a bírói szervezettel kapcsolatos igazgatási feladatok sajátos szervezetét: az Országos Igazságszolgáltatási Tanács felépítését, mûködését és fõ feladatait, bemutatja az ügyészség szervezetét és irányítási viszonyait, valamint röviden vázolja az igazságszolgáltatásban közremûködõ speciális szervezetek (kamarák) jellemzõit. V. Az igazságügyi fejezetet érintõ alapvetõ Európai Uniós szabályok, elvárások, politikák A tananyag ismerteti az Európai Unió ún. harmadik pillérébe tartozó igazságügyi együttmûködés fõbb területeit, a vonatkozó Európai Uniós politikák lényegét, a kapcsolódó fõbb szerzõdések lényegét. Tananyag A vizsgaanyagot a Magyar Közigazgatási Intézet által kiadott „Bel- és igazságügyi ágazat” címû jegyzet foglalja magában. Ajánlott irodalom és jogszabályok Azoknak, akik a tantárgyból vagy a tantárgyhoz tartozó egyes témakörökbõl a vizsgakövetelményeken túlmenõ ismereteket akarnak szerezni, a következõ publikációkat, illetve jogszabályokat ajánljuk a figyelmébe: 2002/88. szám A) Belügyi ágazat

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes